ai4bharat/Pralekha huggingface dataset:
பிரதமர் அலுவலகம்
வியட்நாம் பிரதமருடன் பிரதமர் திரு. நரேந்திர மோடி சந்திப்பு
- பாங்காக்கில் நடந்த ஆசியான் மற்றும் கிழக்கு ஆசிய உச்சி மாநாடு 2019 -ன் போது 2019 நவம்பர் 4 ஆம் தேதி வியட்நாம் பிரதமர் மாண்புமிகு திரு. நிகுயென் ஸ்சுவான் பூக் -ஐ பிரதமர் திரு. நரேந்திர மோடி சந்தித்துப் பேசினார்.
- இரு நாடுகளுக்கும் இடையிலான வரலாற்றுப்பூர்வமான மற்றும் பாரம்பரியமான நட்புறவுகளை இரு தலைவர்களும் மீண்டும் உறுதிப்படுத்தினர். கலாச்சார மற்றும் நாகரிகத் தொடர்புகளின் அடிப்படையில் இந்தியா - வியட்நாம் உறவுகள் கட்டமைக்கப்பட்டிருப்பதையும் அவர்கள் குறிப்பிட்டனர். பிராந்திய மற்றும் சர்வதேச அளவில் பலமான ஒத்துழைப்பு இருப்பதையும், பரஸ்பர நம்பிக்கை மற்றும் புரிதல் இருப்பதையும் இருவரும் வலியுறுத்தினர்.
- இரு நாடுகளுக்கும் இடையில் சமீபத்தில் உயர்நிலையில் நடந்த பரிமாற்றங்கள் மூலமாக பல்வேறு துறைகளில் துடிப்பான ஒத்துழைப்பு ஏற்பட்டிருப்பதை இரு தலைவர்களும் கோடிட்டுக் காட்டினர். பாதுகாப்பு உறவுகள் விரிவாக்கம் பெற்றிருப்பதாகவும், பொருளாதார மற்றும் வணிகத் தொடர்புகள் ஏற்பட்டிருப்பதாகவும், மக்களுக்கு இடையில் ஆழமான ஈடுபாடு ஏற்பட்டிருப்பதாகவும் அவர்கள் தெரிவித்தனர்.
- பாதுகாப்பு விஷயங்களில் ஈடுபாடு மேம்பட்டிருப்பதைக் குறிப்பிட்ட தலைவர்கள், கடல்சார் துறையில் ஒத்துழைப்பை மேம்படுத்த ஒப்புக்கொண்டனர். தீவிரவாதம் மற்றும் பயங்கரவாத அச்சுறுத்தலின் ஆபத்து குறித்து இருவரும் விவாதித்தனர். இந்தப் பிரச்சினைக்கு முடிவு கட்ட நெருக்கமாக இணைந்து பணியாற்ற அவர்கள் ஒப்புக்கொண்டனர்.
- இந்திய - பசிபிக் பிராந்தியத்தில் அமைதி, பாதுகாப்பு மற்றும் வளமையை மேம்படுத்துவதற்கான விருப்பத்தை இருவரும் பகிர்ந்து கொண்டனர். கடல் வளம் குறித்த ஐ.நா. சட்டம் உள்ளிட்ட சர்வதேச சட்டத்தை மதிப்பதை அடிப்படையாகக் கொண்டு, விதிகளின்படியான செயல்பாடுகளைப் பேணுவது என்று இரு தலைவர்களும் உறுதி தெரிவித்தனர். இதன் மூலம் தெற்கு சீன கடலில் விதிகள் அடிப்படையிலான வர்த்தகம் , கடல் போக்குவரத்து, வான்வழிப் போக்குவரத்து ஆகியவற்றுக்கான சுதந்திரம் உறுதி செய்யப்படும்.
- 2020 ஆம் ஆண்டுக்கு ஆசியான் தலைமையை ஏற்கும் நிலையில் வியட்நாமுடன் நெருக்கமாக சேர்ந்து பணியாற்ற இந்தியா தயாராக உள்ளது என்று பிரதமர் திரு. மோடி தெரிவித்துக் கொண்டார். ஐ.நா. பாதுகாப்புக் குழுவில் நிரந்தரம் அல்லாத உறுப்பினராக இருக்கும் 2020-21 காலகட்டத்திலும் இவ்வாறு பணியாற்ற ஆயத்தமாக இருப்பதாக பிரதமர் குறிப்பிட்டார்.
பிரதமர் அலுவலகம்
பிரதமர் நாளை இமாச்சலப் பிரதேசம் செல்கிறார்
பிரதமர் திரு. நரேந்திர மோடி, டிசம்பர் 27, 2018 அன்று இமாச்சலப் பிரதேசம் செல்கிறார். அங்கு நடைபெறும் அம்மாநில அரசின் ஓராண்டு நிறைவு விழா கொண்டாட்டங்களில் அவர் கலந்து கொள்ளவுள்ளார். மாநில அரசின் சாதனை விளக்க புத்தகத்தையும் அவர் வெளியிடுகிறார். காங்ரா மாவட்டத்திற்கு உட்பட்ட தரம்சாலாவில் நடைபெறும் பொதுக்கூட்டத்திலும் பிரதமர் உரையாற்றுகிறார். இந்த நிகழ்ச்சியின்போது, அரசின் பல்வேறு திட்டங்களின் பயனாளிகளுடனும் அவர் கலந்துரையாடவுள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 கட்டுப்படுத்துதல் மற்றும் முக்கிய அலுவலர் பட்டியல் குறித்த ஆன்லைன் தகவல் தொகுப்பை அரசு வெளியிட்டது
கோவிட்-19 நோயைக் கட்டுப்படுத்துவதில் சேவையாற்றக் கூடிய டாக்டர்களின் தகவல் தொகுப்பை https://covidwarriors.gov.in என்ற இணையதளத்தில் மத்திய அரசு வெளியிட்டுள்ளது. இதில் ஆயுஷ் டாக்டர்கள், நர்ஸ்கள் மற்றும் இதர சுகாதாரத் துறை அலுவலர்கள், நேரு யுவ கேந்திரா, தேசிய மாணவர் படை, பிரதமரின் திறன் மேம்பாட்டுத்திட்டம், முன்னாள் ராணுவத்தினர் தன்னார்வலர்களின் பட்டியலும் இடம் பெற்றுள்ளது. மாநில, மாவட்ட மற்றும் உள்ளாட்சி அளவில் இவர்களின் சேவைகளைப் பயன்படுத்திக் கொள்ளலாம்.
இந்தத் தகவல்கள் அறிவிப்புப் பலகைப் பகுதியில் பதிவேற்றம் செய்யப்பட்டுள்ளது. இது அவ்வப்போது புதுப்பிக்கப்படும். கோவிட்-19 நோய்த் தாக்குதலைக் கட்டுப்படுத்துதல் மற்றும் அலுவலர் வளம் குறித்த தகவல்கள், முக்கியமான தேவையாக இருக்கும்.
இது குறித்து சிறு, குறு, நடுத்தரத் தொழில்கள் துறையின். அமைச்சகச் செயலாளரும், மனிதவளம் குறித்த அதிகாரமளிக்கப்பட்ட குழு-4 இன் தலைவருமான திரு. அருண்குமார் பாண்டா, அலுவலர் நலன் மற்றும் பயிற்சித் துறை செயலாளர் டாக்டர் சி. சந்திரமௌலி ஆகியோர் அனைத்து தலைமைச் செயலாளர்களுக்கும் கூட்டாகக் கடிதங்கள் அனுப்பியுள்ளனர். சுகாதார அலுவலர்கள் மற்றும் தன்னார்வலர்களின் பட்டியலின் மொத்தத் தொகுப்பு இணையதளத்தில் பதிவேற்றம் செய்யப்பட்டிருப்பதாக அதில் தெரிவிக்கப்பட்டுள்ளது. மாநில, மாவட்ட அளவில் உள்ள மனிதவளம் பற்றிய தகவல்கள் அதில் இடம் பெற்றுள்ளன. முன்னோடி அதிகாரிகளைத் தொடர்பு கொள்வதற்கான தகவலும் அதில் உள்ளது.
இருக்கிற மனிதவளத்தைப் பயன்படுத்தி, முன்னோடி அதிகாரிகளின் ஒத்துழைப்புடன், நெருக்கடி நிலையைக் கையாளுதல் / அவசரத் திட்டங்களை உருவாக்குவதற்கு பல்வேறு துறையினருக்கு இந்தப் பட்டியல் உதவிகரமாக இருக்கும் என்று அந்தக் கடிதத்தில் குறிப்பிடப் பட்டுள்ளது.
(Visitor Counter : 200
வணிகம் மற்றும் தொழில்துறை அமைச்சகம்
தேசிய அறிவுசார் சொத்துக்கள் உரிமைக்  கொள்கை குறித்த மாநாட்டுக்கு தொழிலியல் கொள்கை மற்றும் மேம்பாட்டுத்துறையின் ஐ.பி.ஆர். மேம்பாடு மற்றும் மேலாண்மை பிரிவு ஏற்பாடு செய்திருந்தது
மத்திய வர்த்தகத் தொழில் அமைச்சகத்தின் தொழிலியல் கொள்கை மற்றும் மேம்பாட்டுத்துறை  யின் கீழ் செயல்படும் ஐ.பி.ஆர். மேம்பாடு மற்றும் மேலாண்மை பிரிவு  தேசிய அறிவுசார் சொத்துரிமை கொள்கையின் இரண்டு ஆண்டுகள் நிறைவினை கொண்டாடுவதற்கான மாநாட்டுக்கு புதுதில்லியில் இன்று  ஏற்பாடு செய்துள்ளது. இந்த கொள்கையை மத்திய அரசு 2016 மே மாதம் கொண்டுவந்தது.
இந்த நிகழ்ச்சியில் வர்த்தகத்தொழில் துறை மற்றும் சிவில் விமானப்போக்குவரத்து அமைச்சர் திரு சுரேஷ் பிரபு அறிவுசார் சொத்து சின்னத்தை தொடங்கி வைப்பார். இந்தியாவில் அறிவுசார் சொத்துக்களின் முக்கியத்துவத்தைக் குறித்து விழிப்புணர்வு ஏற்படுத்த தலைசிறந்த நிபுணர்களைத் தூதர்களாகப் பயன்படுத்திக் கொள்வது இந்தக் கொள்கையின் முக்கியமான நோக்கங்களில் ஒன்று. இந்த வகையில், திருட்டுக்கு எதிரான திரு அமிதாப்பச்சன் நடித்த வீடியோ படம் ஒன்று நிகழ்ச்சியின் போது வெளியிடப்படும்.
இந்த மாநாடு தேசிய அறிவுசார் சொத்துரிமைக் கொள்கையின் இரண்டாம் ஆண்டு நிறைவை குறிக்கிறது. இம்மாநாட்டில், புதுமைப்படைப்பில் பெண்கள் குறித்த சிறப்பு நோக்க அமர்வு இடம் பெறும். அறிவுசார் சொத்துரிமை விழிப்புணர்வு, வர்த்தகமயமாக்கல், அமலாக்கம் ஆகியனவும் மாநாட்டில் விவாதிக்கப்படும். இந்த கொள்கையின் நோக்கங்கள் சார்ந்த மேம்பாடு மற்றும் அதன் எதிர்காலம் ஆகியவை குறித்தும் இந்த மாநாட்டில் விவாதிக்கப்படும்.
------
(Visitor Counter : 380
அறிவியல் மற்றும் தொழில்நுட்பத்துறை
குஜராத் மாநிலம் பரோடா பல்கலைக்கழகத்தில் உயிர் வேதியியலின் அம்சங்கள் குறித்த தேசிய கருத்தரங்கம்
குஜராத் மாநிலம் வதோதராவில் உள்ள பரோடா மகாராஜா சாயாஜிராவ் பல்கலைக்கழகத்தின் அறிவியல் பீடத்தின் உயிர் வேதியியல் துறை "உயிர் வேதியியலின் அம்சங்கள்" என்ற தலைப்பில் தேசிய கருத்தரங்கை நடத்தியது. பரோடா பல்கலைக்கழக துணைவேந்தர் பேராசிரியர்  விஜய் குமார் ஸ்ரீவஸ்தவா தொடக்க விழாவுக்கு தலைமை வகித்து உரையாற்றினார்.
பேராசிரியர் விஜய் குமார் ஸ்ரீவஸ்தவா, புதுமையான தீர்வுகளைக் கொண்டு வருமாறு மாணவர்களைக் கேட்டுக்கொண்டார். கார்பன் உமிழ்வைக் குறைப்பது மற்றும் பிளாஸ்டிக்கை புதுமையான வழிகளில் பயன்படுத்துவது குறித்தும் அவர் விளக்கினார். அறிவியல் துறை தலைவர் பேராசிரியர் ஹரிபாய் கட்டாரியா வரவேற்புரையாற்றினார். ஒருங்கிணைப்பாளரும், உயிர் வேதியியல் துறைத் தலைவருமான பேராசிரியர் சி.ரத்ன பிரபா, இத்துறையின் பல்வேறு செயல்பாடுகள் குறித்தும், கருத்தரங்கின் கருப்பொருள் மற்றும் அதன் நோக்கங்கள் குறித்தும் பேசினார்.உயிர் வேதியியல் துறையின் முன்னாள் மாணவர்கள் சங்கம் மற்றும் சி.வி.ஆர் விரிவுரைத் தொடரின் அறிமுக உரையை குஜராத் வி.வி.நகரில் உள்ள சர்தார் படேல் பல்கலைக்கழகத்தின் முன்னாள் துணைவேந்தர் பேராசிரியர் ஹரிஷ் பாத் நிகழ்த்தினார்.
தொடக்க அமர்வைத் தொடர்ந்து பல்வேறு முழுமையான அமர்வுகள் நடைபெற்றன. இதில் கல்வியாளர்கள், மாணவர்கள், ஆராய்ச்சி மாணவர்கள் உள்ளிட்டோர் கலந்து கொண்டனர்.
பிரதமர் அலுவலகம்
பிரதமர் திரு நரேந்திர மோடி, ஆஸ்திரேலிய பிரதமர் திரு ஸ்காட் மோரீசனுடன் தொலைபேசி மூலம் உரையாடல்
பிரதமர் திரு நரேந்திர மோடி இன்று , ஆஸ்திரேலிய பிரதமர் திரு ஸ்காட் மோரீசனை தொலைபேசியில் தொடர்பு கொண்டு பேசினார்.
ஆஸ்திரேலியாவில் நீண்ட நாட்களாக பற்றி எரியும் காட்டுத் தீ காரணமாக, உயிர் மற்றும் உடமைகளுக்கு ஏற்பட்டுள்ள சேதம் குறித்து தமது சார்பிலும், இந்திய மக்கள் சார்பிலும் பிரதமர் மோடி தமது ஆழ்ந்த இரங்கலைத் தெரிவித்துக்கொண்டார். இதுவரை காணாத அளவிற்கு ஏற்பட்டுள்ள இந்த இயற்கைச் சீற்றத்தை துணிவுடன் எதிர்கொண்டுவரும் ஆஸ்திரேலிய மக்களுக்கும், ஆஸ்திரேலிய அரசுக்கும் இந்தியாவின் உறுதியான ஆதரவையும் அவர் தெரிவித்தார்.
அண்மைக் காலங்களில் இருதரப்பு உறவில் ஏற்பட்டுள்ள முன்னேற்றம் குறித்து தமது மனநிறைவைத் தெரிவித்த பிரதமர் மோடி, ஆஸ்திரேலியாவுடனான ராணுவ ஒத்துழைப்புகளை வலுப்படுத்துவது என்ற இந்தியாவின் வாக்குறுதியையும் உறுதிப்படுத்தினார். அந்த வகையில், அரசுமுறைப் பயணமாக இந்தியா வரவிருக்கும் ஆஸ்திரேலிய பிரதமரை வரவேற்பதை தாம் ஆவலுடன் எதிர்நோக்கியிருப்பதாகவும், இருதரப்புக்கும் உகந்த தேதியில் விரைவில் வருமாறும் அழைப்பு விடுத்துள்ளார்.
2020-ஆம் ஆண்டில் எஞ்சியுள்ள காலம் சிறப்பாக அமைய பிரதமர் மோரீசனுக்கும், ஆஸ்திரேலிய மக்களுக்கும் பிரதமர் தமது நல் வாழ்த்துகளையும் தெரிவித்துக் கொண்டார்.
------
(Visitor Counter : 115
தொழிலாளர் மற்றும் வேலைவாய்ப்பு அமைச்சகம்
100 படுக்கைகளுடன் கட்டப்படவுள்ள இஎஸ்ஐசி மருத்துவமனைக்கு திரு சந்தோஷ் குமார் கங்க்வார் அடிக்கல் நாட்டினார்
ஓம்புரா, பட்காமில் நூறு படுக்கைகளுடன் கட்டப்படவுள்ள தொழிலாளார் அரசு காப்பீட்டு நிறுவன  மருத்துவமனைக்கு மத்திய தொழிலாளர் மற்றும் வேலைவாய்ப்பு இணை அமைச்சர்  திரு சந்தோஷ் குமார் கங்க்வார் அடிக்கல் நாட்டினார்
ஜம்மு காஷ்மிர் துணைநிலை ஆளுநர் திரு மனோஜ் சின்ஹா இந்த விழாவில் தலைமை விருந்தினராக பங்கேற்றார். ஐந்து ஏக்கரில், நான்கு மாடிகளுடன் கட்டப்படவுள்ள இந்த மருத்துவமனை 23 சிறப்பு பிரிவுகளிலும், மூன்று உயர் சிறப்பு பிரிவுகளிலும் சேவைகளை வழங்கும்.
ரூ 160 கோடி செலவில் அடுத்த ஒன்றரை வருடங்களில் இம்மருத்துவமனை கட்டி முடிக்கப்படும். பதிவு செய்து கொண்டுள்ள காப்பீட்டு உறுப்பினர்களை மட்டுமன்றி, பொது மக்களும் இங்கு சிகிச்சை பெற்றுக் கொள்ளலாம்.
நிகழ்ச்சியில் பேசிய திரு கங்க்வார், கடந்த 66 வருடங்களாக சேவையாற்றி வரும் தொழிலாளார் அரசு காப்பீட்டு நிறுவனம், நாட்டிலுள்ள 80 சதவீதத்திற்கும் அதிகமான மாவட்டங்களில் சேவையாற்றி வருவதாக குறிப்பிட்டார்.
சமூக பாதுகாப்பு வசதியில் இருந்து எந்தவொரு குடுமகனும் விடுபட்டுவிடக் கூடாது என்று அமைச்சர் கூறினார். தற்போதைய கொவிட்-19 நெருக்கடியை எதிர்கொள்வதில் முக்கிய பங்காற்றிய தொழிலாளார் அரசு காப்பீட்டு நிறுவனத்தை அவர் பாராட்டினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1682424
பிரதமர் அலுவலகம்
கொவிட்-19 தொற்றுக்கு எதிரான தடுப்பு மருந்து குறித்த திட்டமிடுதல் மற்றும் தயார் நிலை பற்றி ஆய்வு செய்ய பிரதமர் தலைமையில் ஆய்வுக் கூட்டம்
இந்த தேசிய முயற்சிக்கான அடிப்படையை உருவாக்கும் நான்கு வழிகாட்டிக் கொள்கைகளை பிரதமர் பட்டியலிட்டார்.
கோவிட்-19 தொற்றுக்குத் தடுப்பு மருந்து அவசியமாகத் தேவைப்படும் நிலையில், அது குறித்தத் திட்டமிடுதல் மற்றும் தயார்நிலை பற்றி ஆய்வு செய்வதற்காக பிரதமர் திரு. நரேந்திர மோடி தலைமையில் உயர்மட்டக் கூட்டம் நடைபெற்றது.
மிகப்பெரிய, பல தரப்பட்ட மக்கள்தொகை கொண்ட இந்தியாவின் தடுப்பு மருந்து, மருத்துவ விநியோகச் சங்கிலி மேலாண்மை, பாதிப்புக்குள்ளானோருக்கு முன்னுரிமை, இந்த நடைமுறையில் சம்பந்தப்பட்ட பல்வேறு முகமைகளுக்கிடையேயான ஒருங்கிணைப்பு ஆகியவை இந்த தேசிய முயற்சியில் தனியார் நிறுவனங்கள் மற்றும் மக்கள் சமுதாயப் பங்கேற்பு உள்ளிட்ட அம்சங்களைக் கொண்டதாக இருக்க வேண்டும் என்று பிரதமர் குறிப்பிட்டார்.
இந்த தேசிய முயற்சிக்கான அடிப்படையை, நான்கு வழிகாட்டுக் கொள்கைகள் உருவாக்கும் என்று பிரதமர் விளக்கினார்; முதலாவதாக, பாதிப்புக்குள்ளாக அதிக வாய்ப்புள்ள பிரிவினர் கண்டறியப்பட்டு, அவர்களுக்கு முதலில் தடுப்பு மருந்து அளிக்கப்பட வேண்டும், உதாரணமாக, மருத்துவர்கள், செவிலியர்கள், சுகாதாரப் பணியாளர்கள், மருத்துவப் பணியல்லாத முன்களப் பணியாளர்கள், மக்களில் பாதிப்புக்குள்ளாக வாய்ப்புள்ள பிரிவினர்; இரண்டாவதாக, எல்லா இடத்திலும் உள்ள அனைவருக்கும் தடுப்பு மருந்து கொடுக்கப்பட வேண்டும், அதாவது, தடுப்பு மருந்து பெறுவதற்கு வசிப்பிடம் சார்ந்த கட்டுப்பாடுகள் விதிக்கப்படக்கூடாது; மூன்றாவதாக, தடுப்பு மருந்து அனைவருக்கும் கிடைக்குமாறு செய்ய வேண்டும்- யாரும் விடுபடக்கூடாது; நான்காவதாக, தடுப்பு மருந்துத் தயாரிப்புக்கான முழு நடைமுறையும் கண்காணிக்கப்படுவதுடன், தொழில்நுட்பப் பயன்பாட்டு ஆதரவு அளிக்கப்பட வேண்டும்.
அனைவருக்கும் சிறந்த முறையில், உரிய காலத்திற்குள் தடுப்பு மருந்து கிடைக்கச் செய்யும் தேசிய முயற்சிக்கு உறுதுணையாக, தொழில்நுட்ப வாய்ப்புகளை விரிவான வகையில் மதிப்பீடு செய்யுமாறு பிரதமர் அதிகாரிகளுக்கு உத்தரவிட்டார்.
இத்தகைய பெரிய அளவில் தடுப்பு மருந்து தயாரிப்பதற்கான விரிவான திட்டமிடுதல் உடனடியாக மேற்கொள்ளப்பட வேண்டும் என்று பிரதமர் உத்தரவிட்டார்.
இந்தக் கூட்டத்தில், தடுப்பு மருந்து உருவாக்குவதற்கான தற்போதைய நிலவரம் குறித்தும் ஆய்வு செய்யப்பட்டது. கோவிட்-19-க்கு எதிராக தடுப்பு மருந்து கண்டுபிடிக்கும் முயற்சியில் இந்தியாவின் உறுதிப்பாட்டை பிரதமர் சுட்டிக்காட்டினார்.
(
சுற்றுலா அமைச்சகம்
தென்மண்டலத்தில் நிலையான மற்றும் பொறுப்புணர்வுடன் கூடிய சுற்றுலாத் தளங்கள் மேம்பாடு குறித்த பயிற்சிப் பட்டறையை சுற்றுலா அமைச்சகம் ஐதராபாதில் நடத்தியது
தென்மண்டலத்தில் நிலையான மற்றும் பொறுப்புணர்வுடன் கூடிய சுற்றுலாத் தளங்கள் மேம்பாடு குறித்த பயிற்சிப் பட்டறையை சுற்றுலா அமைச்சகம் பிப்ரவரி 28 அன்று, ஐதராபாதில் நடத்தியது. இந்திய சுற்றுலா மற்றும் பயண மேலாண்மை நிறுவனம், ஐநா சுற்றுச்சூழல் திட்ட அமைப்பு மற்றும் பொறுப்புணர்வுடன் கூடிய இந்தியச் சுற்றுலாச் சங்கம் ஆகியவற்றுடன் இணைந்து சுற்றுலா அமைச்சகம் இந்தப் பயிற்சிப் பட்டறைக்கு ஏற்பாடு செய்திருந்தது.
அரசுத் துறை அலுவலகர்கள், தமிழ்நாடு, கர்நாடகா, ஆந்திரப்பிரதேசம், கேரளா, தெலங்கானா, லட்சத்தீவுகள், புதுச்சேரி ஆகிய மாநிலங்கள் மற்றும் யூனியன் பிரதேசங்களைச் சேர்ந்த சுற்றுலாத் துறையினர் இதில் பங்கேற்றனர்.
மாநிலங்கள் மற்றும் யூனியன் பிரதேசங்களில் சுற்றுலாத் துறை சார்பில் நிலையான சுற்றுலா நடைமுறைகள் குறித்த விளக்கங்கள் அளிக்கப்பட்டன. பசுமை சுற்றுலா என்பது இந்தியாவில்
ஜி20 தலைமைத்துவத்தின் முக்கிய முன்னுரிமையாக ஊக்குவிக்கப்படுகிறது. ஜி20-ன் சுற்றுலாப் பணிக்குழு, சுற்றுலாத் துறையைப் பயன்படுத்தி நிலையான வளர்ச்சி இலக்குகளை இட்டுவது குறித்து செயலாற்றி வருகிறது. அதன் ஒரு பகுதியாக நடத்தப்பட்ட இந்தப் பயிற்சிப் பட்டறை, நீடித்த வளர்ச்சிக்கான இலக்குகளை எட்டுவதில், மத்திய சுற்றுலா அமைச்சகம், மாநில அரசுகள் மற்றும் சுற்றுலாத் துறையினரின் நடவடிக்கைகளை வலுப்படுத்தும் வகையில் அமைந்தது.
எஃகுத்துறை அமைச்சகம்
ஜூலை 2023 வரையிலான காலகட்டத்தில் என்எம்டிசி சாதனை அளவாக அதிக உற்பத்தியைப் பதிவு செய்துள்ளது
எஃகு அமைச்சகத்தின் கீழ் செயல்படும் நவரத்னா சுரங்க நிறுவனமான தேசிய கனிம மேம்பாட்டுக் கழகம்  ஜூலை 2023 வரையிலான காலக்கட்டத்தில் சாதனை அளவாக அதிக உற்பத்தியைப் பதிவு செய்துள்ளது. இந்த தேசிய சுரங்க நிறுவனம் இதுவரை 2024-ம் நிதியாண்டில் சாதனை செயல்திறனை வழங்கியுள்ளதுடன் 100 மில்லியன் டன் சுரங்க உற்பத்தி நிறுவனமாக மாறும் பாதையில் சென்று கொண்டிருக்கிறது. என்எம்டிசி தொடர்ந்து இரண்டு நிதியாண்டுகளில் மேற்கொள்ளப்பட்ட உற்பத்தியான 40 மில்லியன் டன்னை முறியடிக்கும் நிலையை நோக்கி முன்னேறி வருகிறது.
இந்நிறுவனம் ஜூலை 2023 வரை 13.15 மில்லியன் டன் இரும்புத் தாதுவை உற்பத்தி செய்து 14.18 மில்லியன் டன் இரும்புத் தாதுவை விற்பனை செய்துள்ளது, இது உற்பத்தி மற்றும் விற்பனையில் முறையே 20 சதவீதம் மற்றும் 33.5 சதவீதம் வளர்ச்சி ஆகும். ஜூலை மாதத்தில் மட்டும், 2.44 மில்லியன் டன் இரும்புத்தாது உற்பத்தி செய்து, 3.03 மில்லியன் டன் இரும்புத் தாதுவை விற்பனை செய்து,உற்பத்தி மற்றும் விற்பனையில் முறையே 19 சதவீதம் மற்றும் 2.7 சதவீதம் மாதாந்திர வளர்ச்சியை எட்டியுள்ளது.
வணிகம் மற்றும் தொழில்துறை அமைச்சகம்
இந்தியா- வங்கதேசம் இடையே வர்த்தகரீதியான முழு ஒத்துழைப்பை இந்தியா வழங்கும்: அமைச்சர் திரு பியூஷ் கோயல் உறுதி
இந்தியா வங்கதேசம் நாடுகளுக்கு இடையே வர்த்தகரீதியான முழு ஒத்துழைப்பை இந்தியா அந்நாட்டிற்கு வழங்கும் என்று மத்திய ரயில்வே, வர்த்தகம் மற்றும் தொழில், நுகர்வோர் விவகாரங்கள் மற்றும் உணவு மற்றும் பொது விநியோக அமைச்சர் திரு பியூஷ் கோயல் உறுதிபட தெரிவித்துள்ளார். வேளாண் துறை குறித்த இந்தியா- வங்கதேசம் டிஜிட்டல் மாநாட்டில் கலந்துகொண்டு பேசிய அவர், வேளாண் ஏற்றுமதி உள்ளிட்ட ஏராளமான பொருட்களுக்கு தீர்வைற்ற சந்தையை இந்தியா வங்கதேசத்திற்கு வழங்கி வருவதாகத் தெரிவித்தார்.
இந்தியா, வங்கதேச நாடுகள் இணக்கமான நட்பை கடைப்பிடித்து வருவதாக அவர் கூறினார். “கடந்த ஆறு வருடங்களில் நம் இரு நாடுகளுக்கு இடையேயான உறவு மேம்பட்டிருக்கிறது. பல்வேறு உள்கட்டமைப்பு மற்றும் இணைப்புத் திட்டங்களை செயல்படுத்தியிருப்பதுடன், நமது வர்த்தக மற்றும் பொருளாதார தொடர்பையும் நாம் வலுப்படுத்தியுள்ளோம்”, என்று அமைச்சர் குறிப்பிட்டார். பிரதமர் திரு நரேந்திர மோடி மற்றும் வங்கதேச பிரதமர் திருமிகு ஷேக் ஹசீனா இருவரும் வர்த்தகம் சார்ந்த கொள்கைகளில் கவனம் செலுத்துவதால் இரு நாடுகளிலும் ஆளுகை மேன்மை அடைந்திருப்பதாக அவர் தெரிவித்தார். இரு நாட்டுத் தலைவர்களும் மக்களின் வாழ்வை செம்மைப்படுத்துவதை நோக்கமாகக் கொண்டுள்ளனர் என்று அவர் கூறினார்.
இரு நாடுகளிலும் 50 சதவீதத்திற்கும் மேலான மக்கள் வேளாண் துறையில் ஈடுபட்டு வருவதை சுட்டிக்காட்டிய அமைச்சர் திரு பியூஷ் கோயல், “உணவுத் துறையில் வங்கதேசம் தன்னிறைவு அடைந்திருப்பதும், அடுத்த கட்டமாக வேளாண் துறையை நவீனமயமாக்கவிருப்பதும் மிகவும் மகிழ்ச்சி அளிக்கிறது. குறிப்பிட்ட இந்தத் துறையில் இரு நாடுகளும் இணைந்து பணியாற்ற வேண்டும். இரு நாடுகளிலும் வேளாண் துறை பெரும் மாற்றத்தை ஏற்படுத்துவதற்கான சாத்தியக்கூறுகள் உள்ளன. வேளாண்துறையில் இருதரப்பு ஒத்துழைப்பை மேம்படுத்துவதன் வாயிலாக தற்போதைய பொருளாதார சவால்களை வெற்றிகரமாக நாம் எதிர்கொள்ள முடியும்” என்று அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1682698
------
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 7,530 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 7,605 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 718 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,60,997 பேர்.
கடந்த 24 மணி நேரத்தில் 1,300 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.46% வாராந்திர பாதிப்பு விகிதம் 1.08%
இதுவரை மொத்தம் 92.06 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 89,078 சோதனைகள் நடத்தப்பட்டுள்ளன.
பிரதமர் அலுவலகம்
இந்தோனேஷிய விமான விபத்தில், ஏற்பட்ட உயிரிழப்புக்கு பிரதமர் இரங்கல்
இந்தோனேஷியாவில் நடந்த விமான விமானத்தில் ஏற்பட்ட உயிரிழப்புக்கு பிரதமர் திரு நரேந்திர மோடி, தனது ஆழ்ந்த இரங்கலை தெரிவித்துள்ளார்.
டிவிட்டரில், பிரதமர் விடுத்துள்ள செய்தியில், ‘‘ இந்தோனேஷியாவில் நிகழ்ந்த துரதிர்ஷ்டவசமான விமான விபத்தில், உயிர் இழந்தவர்களின் குடும்பங்களுக்கு ஆழ்ந்த இரங்கல்களை தெரிவித்துக் கொள்கிறேன். இந்த சோகமான நேரத்தில், இந்தோனேசியாவுடன், இந்தியா துணை நிற்கிறது’’ என குறிப்பிட்டுள்ளார்.
-------

(
ஜல்சக்தி அமைச்சகம்
7வது சர்வதேச யோகா தினத்தை கொண்டாடியது ஜல்சக்தி அமைச்சகம்
ஜல்சக்தி அமைச்சகம் சார்பில், இன்று 7வது சர்வதேச யோகா தினம் கொண்டாடப்பட்டது. இதை முன்னிட்டு நடந்த யோகா நிகழ்ச்சிகளில் ஜல்சக்தி துறை அமைச்சர் திரு கஜேந்திர சிங் செகாவாத், இணையமைச்சர் ரத்தன் லால் கட்டாரியா ஆகியோர் கலந்துக் கொண்டனர்.
சர்வதேச யோகா தினத்தை முன்னிட்டு ஜல்சக்தி அமைச்சர் திரு கஜேந்திர சிங் விடுத்துள்ள வாழ்த்து செய்தியில், ‘‘ உடல் நலத்துக்கான அறிவியல் உபகரணத்தை உலகுக்கு வழங்கிய நாட்டை சேர்ந்தவர்கள் நாம் என்பதில் பெருமைப்பட வேண்டும். சர்வதேச யோகா தினத்தில் அனைவருக்கும் வாழ்த்துகள். கொவிட் தொற்று காலத்தில், யோகாவை நமது உடல் தகுதியின் ஒரு அங்கமாக மாற்ற வேண்டும்’’ என கூறியுள்ளார்.
ஜல்சக்தி துறை இணையமைச்சர் திரு ரத்தன் லால் கட்டாரியா விடுத்துள்ள வாழ்த்து செய்தியில், ‘‘ இந்திய கலாச்சாரத்தில் யோகா விலை மதிப்பற்றது. பல ஆண்டுகள் ஆராய்ச்சிக்குப்பின் நமது யோகா குருக்கள் வழங்கிய யோகா பயிற்சி, உலக நலனுக்காக செயல்படுகிறது. மன அமைதிக்கும், உடல் வலிமைக்கும், யோகாவில் ஈடுபடுவோம் என சர்வதேச யோகா தினத்தில் நாம் உறுதி ஏற்போம்’’ என கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729114
-----
(Visitor Counter : 117
பிரதமர் அலுவலகம்
கொவிட்- 19 தொற்றுக்கு எதிரான போராட்டத்தில் ஆயுதப்படைகளின் பங்களிப்பிற்கு பிரதமர் பாராட்டு
கொவிட்- 19 தொற்றுக்கு எதிரான போராட்டத்தில் ஆயுதப்படைகளின் பங்களிப்பிற்கு பிரதமர் திரு நரேந்திர மோடி பாராட்டு தெரிவித்துள்ளார்.
“கண்களுக்குப் புலப்படாத எதிரியை எதிர்த்துப் போராடுதல்: அதிகரித்துவரும் கொவிட்-19 தொற்றுக்கு எதிராக பாதுகாப்பு அமைச்சகத்தின் நடவடிக்கைகள்” என்ற தலைப்பில் பாதுகாப்பு அமைச்சர் திரு ராஜ்நாத் சிங் வெளியிட்ட கட்டுரையைக் குறிப்பிட்டு பிரதமர் வெளியிட்ட சுட்டுரைச் செய்தியில்,
“ ‘நீர்’, ‘நிலம்’, ‘வானம்’... கொவிட்-19 தொற்றுக்கு எதிரான போராட்டத்தை வலுப்படுத்துவதில், நமது ஆயுதப்படைகள் அனைத்து நடவடிக்கைகளிலும் தீவிரமாக ஈடுபட்டு வருகின்றன”, என்று குறிப்பிட்டுள்ளார்.
பாதுகாப்பு அமைச்சகம்
முன்னாள் படைவீரர்களுக்கு வேலைவாய்ப்பை உருவாக்க தனியார் துறையுடன் முன்னாள் படை வீரர்கள் நலத்துறை புரிந்துணர்வு ஒப்பந்தம்
பாதுகாப்பு அமைச்சகத்தின் முன்னாள் படைவீரர் நலத் துறையின் கீழ் உள்ள மறுவாழ்வு இயக்குநரகம்  மற்றும் மெஸர்ஸ் ஜென்பாக்ட் இந்தியா தனியார் நிறுவனம் ஆகியவற்றுக்கு இடையே 2023 ஆகஸ்ட் 31 அன்று புதுதில்லியில் புரிந்துணர்வு ஒப்பந்தம் கையெழுத்தானது. மறுவாழ்வு இயக்குநரகம் மற்றும் பெரு நிறுவனங்களுக்கு இடையேயான புரிந்துணர்வு ஒப்பந்தம், பாதுகாப்பு சேவைகளின் மதிப்பிற்குரிய முன்னாள் படைவீரர்களுக்கு வேலை வாய்ப்புகளை உருவாக்க பெருநிறுவனங்கள் மற்றும் முன்னாள் படைவீரர்களை ஒரே தளத்தில் கொண்டு வர முயற்சிக்கிறது.
தொழில்முறை சேவைகளில் உலக அளவில் முன்னணி வகிக்கும் ஜென்பாக்ட், முன்னாள் படைவீரர்களுக்கு சிறந்த வேலை வாய்ப்புகளை வழங்கும் . இந்நிகழ்ச்சியில் தலைமை இயக்குநர்  மேஜர் ஜெனரல் ஷரத் கபூர் பேசியபோது "இந்த கூட்டாண்மை, தொழில்துறை மற்றும் பெரு நிறுவனங்களுக்கு நமது முன்னாள் படைவீரர்களின் சிறப்பான பங்களிப்பு கிடைக்கும். நிறுவனங்களுக்கு திறமையான மனிதவளத்தை அளிக்க உதவுதல் மற்றும் நமது முன்னாள் படைவீரர்களுக்கு கண்ணியமான இரண்டாவது வேலைவாய்ப்பை வழங்குதல் ஆகிய நோக்கங்களை அடைய உதவும்" என்று கூறினார்.
குடியரசுத் தலைவர் செயலகம்
திரு வி வி கிரியின் பிறந்த நாளையொட்டி குடியரசுத் தலைவர் மலர்தூவி மரியாதை செலுத்தினார்
முன்னாள் குடியரசுத் தலைவர் திரு வி வி கிரியின் பிறந்த நாளையொட்டி குடியரசுத் தலைவர் மாளிகையில் குடியரசுத் தலைவர் திரு ராம்நாத் கோவிந்த் மலர்தூவி மரியாதை செலுத்தினார். 
குடியரசுத் தலைவர், வி வி கிரியின் குடும்ப உறுப்பினர்கள், குடியரசுத் தலைவர் மாளிகையின் அதிகாரிகள் மற்றும் ஊழியர்கள், திரு வி வி கிரியின் உருவப் படத்திற்கு மலர்தூவி மரியாதை செலுத்தினர்.
சுகாதாரம் மற்றும் குடும்ப நலத்துறை அமைச்சகம்
முதல் முறையாக, ஒரே நாளில் சுமார் 15 லட்சம் கொவிட் பரிசோதனைகள் : புதிய உச்சம்
கொவிட்-19க்கு எதிரான போராட்டத்தில், இந்தியா புதிய உச்சத்தை எட்டியுள்ளது. முதல் முறையாக ஒரே நாளில் சுமார் 15 லட்சம் கொவிட் பரிசோதனை செய்து சாதனை படைக்கப்பட்டுள்ளது.
கடந்த 24 மணி நேரத்தில், 14,92,409 பரிசோதனைகள் செய்யப்பட்டது. இது வரை மொத்தம் சுமார் 7 கோடி  பரிசோதனைகள் செய்யப்பட்டுள்ளன.
நாட்டில் பரிசோதனை கட்டமைப்பு அதிகரித்துள்ளதை, இந்த பரிசோதனை எண்ணிக்கை உயர்வு காட்டுகிறது.
கடைசி 1 கோடி பரிசோதனைகள் மட்டம் வெறும் 9 நாளில் மேற்கொள்ளப்பட்டுள்ளது.
ஒரு மில்லியன் மக்களுக்கான பரிசோதனை, இன்று 49,948 என்ற அளவில் உள்ளது.
அதிகளவல் பரிசோதன மேற்கொள்ளப்படுவதன் மூலம் பாதிப்பு எண்ணிக்கை குறைந்து வருகிறது. அதிகளவில் பரிசோதனை செய்யும் மாநிலங்களில், பாதிப்பு படிப்படியாக குறைந்து வருகிறது.
நாட்டின் மொத்த பாதிப்பு அளவு இன்று 8.44%-மாக உள்ளது.
பரிசோதனை கட்டமைப்பு வரிவாக்கத்தால், மாநிலங்கள்/யூனியன் பிரதேசங்களில் தினசரி பரிசோதனைகள் அதிகரித்துள்ளன. 23 மாநிலங்கள்/யூனியன் பிரதேசங்களில் ஒரு மில்லியன் பேருக்கான பரிசோதனை தேசிய சராசரிய அளவை விட  அதிகமாக உள்ளது.
அதிகம் பாதிப்புள்ள 7 மாநிலங்கள்/யூனியன் பிரதேசங்களில், பிரதமர் சமீபத்தில் ஆய்வு நடத்தியபோது குறிப்பிட்டபடி, கொவிட் மேலாண்மையில், பரிசோதனைகள் ஒருங்கிணைந்த தூணாக உள்ளன. ‘பரிசோதனை, கண்காணிப்பு, சிகிச்சை’ என்ற மத்திய அரசின் மும்முனை யுக்திகள் பரிசோதனையுடன் தொடங்குகின்றன. இந்த பரிசோதனை மூலம் தொற்று பாதித்த நபர்களை தேடிப்பிடித்து தொற்று பரவாமல் மத்திய அரசு தடுக்கிறது.
இன்று நாட்டில் மொத்தம் 1818 பரிசோதனை கூடங்கள் உள்ளன. இவற்றில் 1084 அரசுத்துறை. 734 தனியார் துறையைச் சேர்ந்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658910
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஃபாஸ்டேகுகளின் அறிமுகத்திற்கு பின்னர் சுங்க வசூல்.
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி கீழ்காணும் தகவல்களை அளித்தார்.
2016-17 நிதியாண்டில் ஃபாஸ்டேக் அறிமுகப்படுத்தப்பட்டதில் இருந்து இந்திய தேசிய நெடுஞ்சாலை ஆணையத்தின் சுங்கச் சாவடிகளில் பயனர் கட்டண வசூல் பின்வருமாறு:
2016-17-ம் ஆண்டு இந்திய தேசிய நெடுஞ்சாலை ஆணையத்தின் சுங்கச் சாவடிகளில் பயனர் கட்டண வசூல் ரூ 17942.14 கோடியாகவும், 2017-18-ம் ஆண்டு ரூ 21948.13 கோடியாகவும், 2018-19-ம் ஆண்டு ரூ 24396.20 கோடியாகவும், 2019-20-ம் ஆண்டு ரூ 26850.71 கோடியாகவும், 2020-21-ம் ஆண்டு ரூ 27744.15 கோடியாகவும் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781653